Procesværktøjer

=Procesværktøjer=

På denne side vil vi præsentere en række procesredskaber og samarbejdsmetoder, vi i projektet har benyttet os af. Disse vil vi kommentere og reflektere over brugen af.

=Rød og grøn leder= I gruppen blev vi inspirerede af universitets KUBUS gruppe, der fortalte om forskellige samarbejdsredskaber. Vi besluttede os for at afprøve "rød og grøn leder" konceptet.

I KUBUS deles ledelse op i 2 skarpt adskilte funktioner – en proces- og en resultatorienteret. Gruppedeltagerne understøtter ledelsen ved at gøre sig ledelsesbare. I praksis tildeles deltagerne efter tur ledelsesfunktionen efter et rotationsprincip. Dvs. to af gruppedeltagerne er beskæftiget med ledelse når gruppen arbejder. Disse to ledelsesfunktioner betegnes for lethedsskyld rød og grøn leder: Den primære funktion er at holde de strategiske mål fast, dvs. opbygning af viden indenfor det vedtagen arbejdsområde. Desuden .. · At udnytte gruppens ressourcer, især vidensarbejdet og tiden, bedst muligt. · At kontrollere at arbejdsopgaverne rent faktisk bliver udført. Den primære funktion er at fastholde fokus på det emne, der ligger til grund for gruppearbejdet. Desuden…. · At sikre at alle gruppedeltagere ligestillet deltager i og forstår diskussionen der pågår i gruppen omkring emnet. Altså sikre at de demokratisk spille regler overholdes og ikke overtages af verbal magtkamp imellem aktørerne. · At sikre at arbejdsopgaver (task's), der fordeles imellem deltagerne er rigtig formuleret, og den enkelte ved hvordan opgaven skal udføres. · At sikre at de opgaver gruppens deltagere påtager sig er forstået af den enkelte aktør, og at alle gruppens deltagere har forstået, hvorfor detop den opgave har betydning for den fælles forståelse omkring emnet og hvorfor detop denne opgave vil forøge videnspotentialet.
 * Rød leders funktion: **
 * Grøn leders funktion: **

Det, der var fedt ved at arbejde med rollerne var, at vi skiftedes til at varetage dem og fik en forståelse for, at begge roller er vigtige. Normalt i grupper kan det være et irritationsmoment og potentielt grobund for konflikter, at der f.eks. er en der tager styringen og dominerer. Det undgik vi, fordi det med rollen som rød leder bliver legalt, og desuden går på omgang. Den grønne leder havde ikke så meget at lave i vores gruppe fordi vi i forvejen var ret åbne og opmærksomme på et godt arbejdsklima. Men vi vurderer stadig rollen som vigtig, da det ikke i alle grupper vil være en selvfølge.

=Fælles arbejde med opgaven=

I "vores" rum på AUB har vi været så heldig at have projektor, som vi flittigt har benyttet, når det var vigtigt, at vi alle fik et fælles overblik. Også i sommerhuset, har vi haft en projektor med. Udover fællesseancer har vi også brugt det når vi i par har arbejdet med at gennemskrive et afsnit.





= Opgavens struktur = Når vi har skullet finde den røde tråd i opgaven, har vi også benyttet os af flere forskellige kreative, fleksible metoder. En af dem var at starte ud med et kæmpe hvidt stykke karton og derefter arbejde med de flytbare post-it's i forskellige farver. På disse post-it's skrev vi alle over- og undertitler på vores afsnit, og havde på den måde mulighed for at flytte disse rundt fysisk. Det betød, at det var okay at prøve mange muligheder uden at de var endegyldige facit. Det gav en helt anden levende dialog, end da vi prøvede at gøre det samme, bare ud fra vores computerskærme, hvilket også hænger også sammen med at vi fysisk kom op at stå overfor hinanden. Med de forskellige farver og dét, at flytte rundt med lapperne fysisk, var tanken, at vi ville stimulere flere sanser for forhåbentlig åbne op for andre tanker.





Skype


Skype har vi brugt en del gange i løbet af projektet, både to og to i samarbejde om enkelte arbejdsopgaver, der skulle diskuteres og koordineres, men vi har også brugt værktøjet som konferencemødested, hvor hele gruppen har mødtes. Da har vi oplevet at det har virket fint til kooperation, hvor vi har kunnet uddele arbejdsopgaver og samle op på, hvor langt vi var nået siden sidst. Det er et meget effektivt møderedskab fordi kommunikationen er anderledes end face-to-face, hvor vi kan aflæse hinandens kropssprog og udtryk. Med skype blev vi meget bevidste om at give hinanden taleture og....

=Mindmapping= Igennem vores projekt har vi afprøvet at arbejde med mindmap'et som et slags styringsredskab. Programmet har været med til at skabe et OVERBLIK over hvilken retning vi skulle bevæge os i, hvilke teoretikere og felter vi skulle arbejde med, og ikke mindst hvilken sammenhæng, der er imellem disse. Vi fandt ud af, at det primært virkede for os at bruge mindmap'et i første halvdel af projektet, som led i idégenereringsfasen og som procesredskab, hvor vi dels kunne lade tankerne flyde i en "brainstorm", hvorefter vi kunne organisere begreberne og teoriområderne i forhold til hinanden for at tegne et billede af, hvad der var interessant og hvordan projektet kunne struktureres og organiseres. Derefter gik vi over til at arbejde mere lineært ud fra opgavens disposition.

En stor fordel ved mindmappet er, at det meget fleksibelt og boksene dermed hele tiden kan omorganiseres og restruktureres i forhold til hinanden. Mange mindmap programmer arbejder også med farvekoder og billeder, hvilket også skal støtte hukommelse og læring. Vi har brugt mindmeister til opgaven, som også indeholder disse features.

Det er teoretisk belyst at mindmaps understøtter læring og tænkning. Her er en video af Tony Buzan, som har forsket meget i mindmapping og udgivet en del bøger om emnet:

media type="youtube" key="MlabrWv25qQ?fs=1" height="385" width="480"

Et billede på vores eget mindmap:



Walk and talk
Når vi har været intensivt sammen i tre-fire dage i træk, f.eks. i sommerhus, har det været vigtigt for os at komme ud i den friske luft. Her har vi også fået diskuteret projektrelaterede emner. Vi har gjort den erfaring, at når kroppen kommer op af stolen, får vi nye kræfter, og det er også ofte her vi har fået de gode, kreative ideer. Walk and talk er et begreb, der benyttes i professionelle sammenhænge også for at bløde op på lange formelle møder. Metoden kan karakteriseres som en slags energizer.